കൊച്ചിന് കാന്സര് റിസര്ച്ച് ഇന്സ്റ്റിറ്റ്യൂട്ട് നിര്മാണം വൈകുന്നതില് പ്രതിഷേധം കളമശേരി: നിര്മാണ പ്രവര്ത്തനങ്ങള് ആരംഭിച്ചിട്ട് ഏഴു വര്ഷം കഴിഞ്ഞിട്ടും കൊച്ചി കാന്സര് റിസര്ച്ച് ഇന്സ്റ്റിറ്റ്യൂട്ടിന്റെ നിര്മാണം പൂര്ത്തിയാകാത്തതില് പ്രതിഷേധം. സെന്ററിന്റെ നിര്മാണം ദ്രുതഗതിയില് പൂര്ത്തിയാക്കമമെന്ന് ആവശ്യപ്പെട്ട് കൊച്ചിന് മെഡിക്കല് കോളജ് ഗേറ്റിന് മുമ്ബില് യൂത്ത് കോണ്ഗ്രസ് കളമശേരി നിയോജക മണ്ഡലം കമ്മിറ്റിയുടെ നേതൃത്വത്തിലാണ് പ്രതിഷേധ സമരം നടത്തിയത്. കോണ്ഗ്രസ് ജില്ലാ കമ്മിറ്റി വൈസ് പ്രസിഡന്റ് മുഹമ്മദ് ഷിയാസ് സമരം ഉദ്ഘാടനം ചെയ്തു. യൂത്ത് കോണ്ഗ്രസ് നിയോജക മണ്ഡലം പ്രസിഡന്റ് അന്വര് കരിം അധ്യക്ഷത വഹിച്ചു. യൂത്ത് കോണ്ഗ്രസ് ഭാരവാഹികളായ എം.എ. വഹാബ്, അഷ്ക്കര് പനയപ്പിള്ളി, ഷംസു തലക്കോട്ടില്, അന്സാര് തോരേത്ത്, നാസര് മൂലേപ്പാടം, മുഹമ്മദ് ആസിഫ്, അമീര് മണക്കാട്ട്, ഫായിസ് അലി, സുഹൈല്, ഹാരിസ് കോണ്ഗ്രസ് നേതാക്കളായ പി.എം. നജീബ്, മനാഫ് പുതുവായ്, സിയാദ് മുട്ടാര് തുടങ്ങിയവര് നേതൃത്വം നല്കി.